ПРОТОКОЛ № 22
от заседанието на Комисия по правни и институционални въпроси към Пленума на Висшия съдебен съвет, 
проведено на 26 юни 2017 г.

Днес, 26 юни 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА - отсъства
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА
					МАГДАЛЕНА ЛАЗАРОВА - отсъства
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Аделина Кандова – главен експерт в дирекция „Международна дейност“ и Зорница Златева - гл. експерт - връзки с обществеността в дирекция „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

 - Писмо от адвокатско дружество „ДОКОВСКА, АТАНАСОВ И СЪДРУЖНИЦИ“ с искане за предоставяне на видео - и/или аудиозаписите от проведено заседание на Пленума на ВСС на 27.04.2017 г.
- Постъпили въпроси във връзка с Декларацията по чл. 19а, ал. 1 от ЗСВ за имотното състояние, произхода на средствата за придобиване на имущество и за наличието на частен интерес.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Предложение от Секретариата на Балканската и Евро – Средиземноморска мрежа на съдебните съвети /БЕСМСС/ за проект на Правила на организацията и дейността на мрежата, които да бъдат предложени за приемане от пленума на БЕСМСС 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА ОДОБРИ проекта на Правила на организацията и дейността на мрежата на Балканската и Евро – Средиземноморска мрежа на съдебните съвети /БЕСМСС/, които да бъдат предложени на вниманието на пленарното заседание на БЕСМСС на 11 юли 2017 г. в гр. Бургас.

2. ОТНОСНО: Писмо от Министерство на правосъдието във връзка със среща на министрите на правосъдието на Европейския съюз и държавите от Източното партньорство, 07.07.2017 г., гр. Талин, Естония

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1.  ПРИЕМА ЗА СВЕДЕНИЕ предоставената информация.  

2.2. ИНФОРМАЦИЯТА да се предостави на Министерство на правосъдието.

гл. експерт в д-я „Международна дейност“
                                                                  Аделина Кандова

II. ПУБЛИЧНА КОМУНИКАЦИЯ:

3. ОТНОСНО: Информация от административния ръководител на Административен съд – Силистра относно провеждането на „Ден на отворените врати“ през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. 	Приема за сведение информацията административния ръководител на Административен съд – Силистра относно провеждането на „Ден на отворените врати“ през 2017 г.
3.2.	Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

4. ОТНОСНО: Информация от административните ръководители на Административен съд-Добрич, Административен съд – Силистра и Окръжна прокуратура - Добрич относно участието им в Образователната програма „Съдебната власт – информиран избор и гражданско доверие.Отворени съдилища и прокуратури“ през учебната 2016/2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема за сведение информацията от административните ръководители на Административен съд-Добрич, Административен съд – Силистра и Окръжна прокуратура - Добрич относно участието им в Образователната програма „Съдебната власт – информиран избор и гражданско доверие.Отворени съдилища и прокуратури“ през учебната 2016/2017 г.
 4.2.	Възлага на експертите от отдел „Публична комуникация и протокол“ да включат информацията при изготвянето на годишния анализ за участието на органите на съдебната власт в Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2016/2017 година.

5. ОТНОСНО: 	Писма от председателя на Върховния касационен съд, главния инспектор на Инспектората към Висшия съдебен съвет и директора на Националния институт на правосъдието с приложени годишни Планове за действие за изпълнение на Комуникационната стратегия на съдебната власт 2014-2020 г. през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1.	Приема за сведение информацията от председателя на Върховния касационен съд, главния инспектор на Инспектората към Висшия съдебен съвет и директора на Националния институт на правосъдието с приложени годишни Планове за действие за изпълнение на Комуникационната стратегия на съдебната власт 2014-2020 г. през 2017 г.
5.2.	Възлага на експертите от отдел „Публична комуникация и протокол“ да актуализират Плана за действие за изпълнение на Комуникационната стратегия на съдебната власт 2014-2020 от органите на съдебната власт през 2017 г. въз основа на предоставените планове за комуникационна дейност от ВКС, ИВСС и НИП.

Гл. експерт - връзки с обществеността в д-я „Публична комуникация и протокол“
                                                                                     З.Златева 

III. ПРАВНИ ВЪПРОСИ:

6. ОТНОСНО: Писмо от Апелативна прокуратура – София.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	6.1. Апелативна прокуратура – София е уведомена с предходно решение на Комисията по правни и институционални въпроси по поставения въпрос и няма промяна в становището.

7. ОТНОСНО: Проект на Решение на Министерския съвет за одобряване на проект на Закон за изменение и допълнение на Наказателния кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ВЪЗЛАГА на Калин Калпакчиев и Магдалена Лазарова да предоставят становища по проекта на Закон за изменение и допълнение на Наказателния кодекс, за следващото заседание на комисията.

8. ОТНОСНО: Становище на съдиите от съдебния район на Окръжен съд – Кърджали, Районен съд – Тетевен, Районен съд – Асеновград, Окръжен съд – Пазарджик, Апелативен съд – Бургас, Районен съд – Кула, Районен съд – Своге, Районен съд – Габрово, по законопроект за изменение и допълнение на ГПК.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ВЪЗЛАГА на дирекция „Правна“ да обобщи предоставените становища и да ги представи за следващото заседание на комисията. 

  ДОПЪЛНИТЕЛНИ ТОЧКИ:

9. ОТНОСНО: Писмо от адвокатско дружество „ДОКОВСКА, АТАНАСОВ И СЪДРУЖНИЦИ“ с искане за предоставяне на видео - и/или аудиозаписите от проведено заседание на Пленума на ВСС на 27.04.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. ОТЛАГА разглеждането на точката за следващото заседание на комисията. 

10. ОТНОСНО: Постъпили въпроси във връзка с Декларацията по чл. 19а, ал. 1 от ЗСВ за имотното състояние, произхода на средствата за придобиване на имущество и за наличието на частен интерес.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Комисията по правни и институционални въпроси не тълкува закона и не дава консултации, тъй като е извън нейните правомощия. 

    ЗАМ. ПРЕДСЕДАТЕЛ
                                                                    НА КОМИСИЯТА:	/п/     
             ЮЛИЯ КОВАЧЕВА